Komission direktiivi 85/146/ETY, annettu 31 päivänä tammikuuta 1985, materiaalisia pituusmittoja koskevan jäsenvaltioiden lainsäädännön lähentämisestä annetun neuvoston direktiivin 73/362/ETY mukauttamisesta tekniikan kehitykseen



Virallinen lehti nro L 054 , 23/02/1985 s. 0029 - 0033

Suomenk. erityispainos Alue 13 Nide 14 s. 0152

Espanjank. erityispainos: Luku 13 Nide 18 s. 0198

Ruotsink. erityispainos Alue 13 Nide 14 s. 0152

Portugalink. erityispainos: Luku 13 Nide 18 s. 0198



KOMISSION DIREKTIIVI, annettu 31 päivänä tammikuuta 1985, materiaalisia pituusmittoja koskevan jäsenvaltioiden lainsäädännön lähentämisestä annetun neuvoston direktiivin 73/362/ETY mukauttamisesta tekniikan kehitykseen (85/146/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon mittausvälineitä ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY(1), sellaisena kuin se on viimeksi muutettuna direktiivillä 83/575/ETY(2), ja erityisesti sen 17 artiklan, sekä katsoo, että neuvoston direktiiviä 73/362/ETY(3), sellaisena kuin se on muutettuna direktiivillä 78/629/ETY(4) olisi muutettava alalla tapahtuneen teknisen kehityksen huomioon ottamiseksi, kehysdirektiivi 71/316/ETY on mukautettu mittauslaitteiden tuotannossa tapahtuneeseen tekniseen kehitykseen, ja siten siinä sallitaan tilastollisten tarkastusten suorittaminen ETY-ensivakausta varten sen menettelyn mukaisesti, josta säädetään erityisdirektiiveissä; sen tähden eräitä lisäyksiä on tehtävä erityisdirektiivin 73/362/ETY liitteeseen näiden tarkastusten menettelyn määräämiseksi, näiden lisäyksien mukaisesti on tarpeen määritellä tarkemmin edellytykset ETY-tyyppihyväksynnälle ja ETY-ensivakaukselle koskien materiaalisia pituusmittoja, ja tämän direktiivin säännökset ovat mittauslaitteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Direktiivin 73/362/ETY liitteessä: 1. muutetaan 2.1, 7, 7.1, 7.4 ja 8 kohdat tämän direktiivin liitteen vastaavien kohtien mukaisesti. 2. lisätään 10, 11 ja 12 kohdat tämän direktiviin liitteestä. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivänä tammikuuta 1986 ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 31 päivänä tammikuuta 1985. Neuvoston puolesta COCKFIELD Varapuheenjohtaja (1) EYVL N:o L 202, 6.9.1971, s. 1 (2) EYVL N:o L 332, 28.11.1983, s. 43 (3) EYVL N:o L 335, 5.12.1973, s. 56 (4) EYVL N:o L 206, 29.7.1978, s. 8 LIITE 2.1 tavanomaisessa käytössä lämpötiloissa, jotka poikkeavat ± 8 °C vertailulämpötilasta, pituuden poikkeamat eivät saa olla suurempia kuin suurimmat sallitut virheet; 7 Suurimmat sallitut virheet Tässä direktiivissä määritellyt pituuden mittaamisvälineet on jaettu niiden epätarkkuusasteen perusteella kolmeen luokkaan: I, II ja III. 7.1 Suurin sallittu positiivinen tai negatiivinen virhe a) nimellispituudelle tai b) mille tahansa muulle kahden muun kuin peräkkäisen asteikkomerkin väliselle etäisyydelle on ilmaistava millimetreissä kyseessä olevan pituuden funktiona kaavalla (a + bL), jossa - L on kyseessä oleva pituus metreinä pyöristettynä ylöspäin lähimpään kokonaislukuun - a ja b ovat kertoimia, jotka ovat määrätyt kullekin tarkkuusluokalle seuraavan taulukon mukaisesti: >TAULUKON PAIKKA> 7.4 Suurin sallittu virhe käytössä olevissa mittaamisvälineissä on kaksi kertaa niin suuri kuin suurin sallittu virhe ETY-ensivakauksessa. 8 ETY-ensivakausmerkit 8.1 Lähelle itse mittausvälineen alkupäätä tai mitan lisäkiinnikkeeseen on varattava tilaa ETY-ensivakausmerkkien kiinnittämistä varten. 8.2 Merkit on kiinnitettävä 26 päivänä heinäkuuta 1971 annetun neuvoston direktiivin 71/316/ETY, sellaisena kuin se on viimeksi muutettu 25 päivänä lokakuuta 1983 annetulla neuvoston direktiivillä 83/575/ETY, liitteessä II olevan kohdan 3.1 määräysten mukaisesti. 8.3 Kuitenkin, poiketen mitä 3.1 kohdassa vahvistetaan, ETY-ensivakausmerkki saa koostua kuusikulmion sisäpuolella sijaitsevasta pikkukirjaimesta "e", jonka yläosa sisältää yhdestä tai useammasta isoista kirjaimista muodostuvan merkinnän, joka tarkoittaa sitä jäsenvaltiota, jossa ETY-ensivakaus tapahtui ja jonka alaosassa sijaitsee vakausvuoden merkintä. Esimerkki tästä merkistä on 12 kohdassa. 8.4 Valinta eri merkkimuotojen välillä jätetään ETY-ensivakauksesta toimivaltaiselle tarkastuslaitokselle päätettäväksi. 10 ETY-tyyppihyväksyntä ja ETY-ensivakaus ETY-tyyppihyväksyntä ja ETY-ensivakaus materiaalisille pituusmitoille on toteutettava direktiivissä 71/316/ETY säädetyn menettelyn mukaisesti. 10.1 ETY-tyyppihyväksyntätarkastus Tarkastusaineiston ohella tarkastuksen tulee sisältää varmistus, joka takaa, että tyyppitarkastettava malli on 2, 3, 4, 5, 6 (lukuun ottamatta 6.4), 7, 8 ja 9 kohtien mukainen. 10.2 ETY-ensivakaustarkastukset 10.2.1 ETY-ensivakaustarkastukset on suoritettava joko kaikille tarkastettaville pituusmitoille tai pituusmittareille 11 kohdan mukaisesti. 10.2.2 ETY-ensivakaustarkastusten tulee muodostua pituusmitan silmämääräisestä tarkastuksesta, jotta sen yhdenmukaisuus hyväksytyn mallin kanssa olisi varmennettu; tämä koskee erityisesti 3.6, 4.1 ja 4.3 kohtien määräyksiä. 10.2.3 On myös varmistettava, että pituusmitta on nimellispituuden suurinta sallittua virhettä koskevien vaatimusten mukainen, ottaen tarvittaessa huomioon 9.5 kohta. 10.2.4 Lisäksi viidessä mitan pituuteen nähden satunnaisesti sijaitsevassa kohdassa on tarkastettava: - kahden muun kuin peräkkäisen asteikkomerkin välinen etäisyys, - jakovälin pituus, - kahden peräkkäisen jakovälin pituuksien poikkeama, jotta todettaisiin näiden tarkastusten olevan 7.1 b, 7.2.1 ja 7.2.2 kohdan määräysten mukaiset, ottaen huomioon tarvittaessa 7.3 ja 9.3 kohdan määräykset. Niiltä osin kuin tarkastuksen tulokset antavat siihen aiheen, toimivaltainen tarkastuslaitos voi vähentää tai lisätä tarkastusten lukumäärää. 10.2.5 Kaikki edellä mainitut tarkastukset on suoritettava 7.5 kohdassa määritellyissä vertailuolosuhteissa. 11 Tilastollinen tarkastus sovellettuna ETY-ensivakaustarkastukseen Kun pituudenmittausvälineitä on valmistettu sarjoissa ja henkilö, joka on vastuussa ETY-ensivakauksesta päättää, että ne on riittävän hyvin tarkastettu, hänen pyynnöstään tarkastettavat mittaerät joutuvat kelpoisuusominaisuuksiensa perusteella tilastolliseen tarkastukseen seuraavin ehdoin. 11.1 Yleistä 11.1.1 Erä Erät muodostuvat pituusmitoista, jotka: - ovat samaa tyyppiä; - kuuluvat samaan tarkkuusluokkaan; - ovat valmistetut samassa tuotantoprosessissa. Erän koko on niiden pituusmittojen lukumäärä, jotka se sisältää. Suurin eräkoko ETY-ensivakaukselle on 10 000 kappaletta. 11.1.2 Näyte Näyte on erästä satunnaisesti valittujen pituusmittojen lukumäärä. Näytteen pituusmittojen lukumäärää sanotaan näytekooksi. 11.1.3 Tilastollinen tarkastus ominaisuuksien perusteella Ominaisuuksien perusteella tapahtuva tilastollinen tarkastus on tarkastusta, jossa näytteen pituusmitat luokitellaan joko virheellisiksi tai virheettömiksi tämän direktiivin määräysten mukaisesti. 11.1.4 Rajalaatutaso (LQ 5) Rajalaatu on tarkastukselle alistetun erän 5 prosentin hyväksymistodennäköisyyttä näytteenottosuunnitelmassa vastaava laatutaso. 11.1.5 Tavanomainen laatutaso (SQL) Tavanomainen laatutaso on tarkastukselle alistetun erän 95 prosetin hyväksymistodennäköisyyttä näytteenottossuunnitelmassa vastaava laatutaso. 11.1.6 Hyväksymisluku Ominaisuuksien perusteella tapahtuvassa tilastollisessa tarkastuksessa, hyväksymisluku on tarkastetussa näytteessä löydettyjen virheellisten mittojen suurin lukumäärä, jonka saavuttaminen vielä sallii tarkastettavan erän hyväksymisen. 11.1.7 Hylkäämisluku Ominaisuuksien perusteella tapahtuvassa tilastollisessa tarkastuksessa, hylkäämisluku on se tarkastetussa otoksessa löydettyjen virheellisten mittojen lukumäärä, jonka ylittäminen aiheuttaa tarkastettavan erän hylkäämisen. 11.1.8 Yksinäytetarkastuksen näytteenottosuunnitelma Tarkastettavien yksittäisten mittojen lukumäärän on oltava yhtäsuuri kuin näytteenottosuunnitelman määräämä näytekoko. Jos näytteestä löydettyjen virheellisten mittojen lukumäärä on pienempi tai yhtäsuuri kuin hyväksymisluku, on näyte hyväksyttävä. Jos virheellisten mittojen lukumäärä on suurempi tai yhtäsuuri kuin hylkäämisluku, on näyte hylättävä. 11.1.9 Kaksinäytetarkastuksen näytteenottosuunnitelma Tarkastettavien yksittäisten mittojen lukumäärän on oltava yhtä suuri kuin näytteenottosuunnitelman määräämän ensimmäisen näytteen koon. Jos ensimmäisestä näytteestä löydettyjen virheellisten mittojen lukumäärä on pienempi tai yhtäsuuri kuin ensimmäinen hyväksymisluku, erä on hyväksyttävä. Jos edellämainittu luku on yhtä suuri tai suurempi kuin ensimmäinen hylkäämisluku,erä on hylättävä. Jos kyseinen luku on ensimmäisen hyväksymisluvun ja hylkäämisluvun välillä, on tarkastettava toinen näyte, jonka koon määrää näytesuunnitelma. Ensimmäisestä ja toisesta näytteestä löydettyjen virheellisten mittojen lukumäärä on sitten laskettava yhteen. Jos virheellisten mittojen yhteismäärä on pienempi tai yhtäsuuri kuin toinen hyväksymisluku, erä on hyväksyttävä. Jos kyseinen yhteismäärä on on suurempi tai yhtäsuuri kuin toinen hylkäämisluku, on erä hylättävä. 11.2 Tarkastusmenettelyt On käytettävä toista kahdesta jäljempänä kuvatusta tarkastusmenetelmästä; valinta on jätetty toimivaltaiselle tarkastuslaitokselle päätettäväksi. Ensimmäinen menetelmä, jota tämän jälkeen kutsutaan "A"-menetelmäksi, sisältää kertaluontoisen tarkastukseenpanosuunnitelman. Kun taas toinen, "B"-menetelmä, sisältää useampikertaisen tarkastukseenpanosuunnitelman. Tarkastus käsittää otetusta näytteestä löydettyjen virheellisten mittojen yhteismäärän. 11.2.1 Jos "A"-menetelmä on valittu, toimivaltainen tarkastuslaitos soveltaa tarkastettavan erän hyväksymisessä tai hylkäämisessä seuraavien tunnuspiirteiden mukaista näytteeottosuunnitelmaa. - tavanomainen laatutaso (SQL) välillä 0,40...0,90 prosenttia; - rajalaatutaso (LQ 5) välillä 4,0...6,5 prosenttia. Esimerkkejä näytesuunnitelmista: >TAULUKON PAIKKA> >TAULUKON PAIKKA> Jos erä on hylätty, toimivaltaisen tarkastuslaitoksen on suoritettava kyseisen erän 100-prosenttinen tarkastus tai toteutettava tarvittavat toimenpiteet estääkseen kyseessä olevan hylätyn erän kaupan pitämisen. 11.2.2 Jos "B"-menetelmää on käytetty, toimivaltainen tarkastuslaitos soveltaa tarkastettavan erän hyväksymiseen tai hylkäämiseen seuraavan taulukon mukaisia näytteenottosuunnitelmia: >TAULUKON PAIKKA> Kun erä on hyväksytty, seuraavaksi tarkastettava erä on tarkastettava tarkastusjärjestyksen 1 kohdan mukaisesti. Erän hylkäämisen jälkeen toimivaltaisen tarkastuslaitoksen on toteutettava tarvittavat toimenpiteet sen estämiseksi, että hylättyä erää pidetään kaupan ja erän ETY-ensivakauksesta vastuussa olevan on estettävä toinen erä. Tämä erä on sitten tarkastettava lähinnä suuremman numeron mukaisessa tarkastusjärjestyksessä. Kuitenkin, jos erää ei ole hyväksytty tarkastusjärjestyksen n:o 4 mukaisessa tarkastuksessa, toimivaltaisen tarkastuslaitoksen on toteutettava kyseisen erän 100-prosenttinen tarkastus. 11.3 Seuraamukset usein tapahtuvista erien hylkäämisistä Jos erien hylkäämistä tapahtuu usein, toimivaltainen tarkastuslaitos voi keskeyttää tilastollisen tarkastuksen. Jos mitään laatutason parannusta ei ole havaittu sen jälkeen, kun kyseiset puutteet on selvitetty ETY-tyyppitarkastuksen suorittajalle, voidaan direktiivin 71/316/ETY 7 artiklan mukainen menettely ETY-tyyppihyväksynnän peruuttamiseksi aloittaa. 12 Esimerkki ETY-ensivakausmerkistä, jota tarkoitetaan 8.3 kohdassa: >VIITTAUS KAAVIOON> >VIITTAUS KAAVIOON>